Pöytyän kunta onnittelee vuonna 2019 lapsen saavia perheitä 300 euron vauvarahalla | Ajankohtaista | Pöytyän kunta
Pöytyän kunta onnittelee vuonna 2019 lapsen saavia perheitä 300 euron vauvarahalla
Perheiden, joihin syntyy uusi lapsi vuoden 2019 aikana, on mahdollista saada Pöytyän kunnalta 300 euron vauvaraha.
Pöytyän keskustan valtuustoryhmä ja Pöytyän keskustanaiset tekivät kunnanvaltuuston kokouksessa 26.2.2018 valtuustoaloitteen, jossa esitettiin, että Pöytyän kunta maksaisi 300–500 euroa vauvarahana jokaiselle perheelle, johon syntyy uusi lapsi vuoden 2019 aikana.
Perusturvalautakunta käsitteli asiaa kokouksessaan 18.4.2018, ja ehdotus 300 euron vauvarahasta hyväksyttiin yksimielisesti. Pöytyän kunnanhallitus hyväksyi perusturvalautakunnan esityksen vauvarahan maksamisesta 7.5.2018. Vauvaraha sisällytettiin perusturvan talousarvioon vuodeksi 2019, ja talousarvio hyväksyttiin kunnanvaltuuston kokouksessa 10.12.2019.
Vauvaraha maksetaan perheen osoittamalle tilille, kun perusturvan toimipisteeseen (Turuntie 639, Riihikoski) perusturvan toimistosihteeri Pirkko Multaselle on toimitettu tilinumero maksusuoritusta varten. Lisäksi lapsen syntymäpäivä ja huoltaja/huoltajat tulee todentaa.
Anneli Lehtimäki
anneli.lehtimaki(a)poytya.fi
puh. 040 034 7783